b'\n_START_ARTICLE_\nPang-angkop\n_START_PARAGRAPH_\nAng pang-angkop o ligatura (Ingles: ligature) ay ang mga kataga, na bahagi ng pananalita, na nag-uugnay sa panuring (modifier, katulad ng pang-uri at ng pang-abay) at salitang tinuturingan._NEWLINE_Sa ibang salita, ginagamit ang mga ito sa pag-uugnay ng mga salitang naglalarawan at inilalarawan. Halimbawa nito sa pangungusap ay; "Nasira ang tulay na kawayan.", "May maraming dahong luntian dito.", "Malayang nakakalipad ang Ibon."\n_START_SECTION_\nna\n_START_PARAGRAPH_\nIto ay ginagamit kapag ang unang salita ay nagtatapos sa katinig maliban sa n. Hindi ito isinusulat nang nakadikit sa unang salita. Inihihiwalay ito. Nagigitnaan ito ng salita at ng panuring._NEWLINE_Halimbawa: mapagmahal na tao\n_START_SECTION_\n-ng\n_START_PARAGRAPH_\nIto ay ginagamit kung ang unang salita ay nagtatapos sa mga patinig. Ikinakabit ito sa unang salita._NEWLINE_Halimbawa: mabuting nilalang\n_START_SECTION_\n-g\n_START_PARAGRAPH_\nIto ay ginagamit kung ang unang salita ay nagtatapos sa n. Ikinakabit ito sa unang salita._NEWLINE_Halimbawa: huwarang mamamayan'